Lav et referat af nedenstående tekst:

Tekst:
Da bilforhandleren Per Hannesbo fra Løgstør møder ind på arbejde onsdag morgen går det op for ham, at yderst professionelle tyve har været på spil. Syv biler er blevet åbnet, uden at de har fået en skramme. - Vi ved, at bilerne er blevet låst aftenen før. Så tyvene må have haft elektronisk udstyr til at åbne bilerne. Udstyr, som vi autoforhandlere ikke engang kender til, forklarer Per Hannesbo, der ejer H.H. Biler i Løgstør. Instrumentbræt og airbags er også nænsomt løsnet i alle bilerne. - De må have brugt en time på hver bil. Og de har været meget omhyggelige og lagt alt andet pænt på bagsædet. Det her er yderst professtionelt, mener Per Hannesbo. Airbags er en attraktiv vare på det sorte marked i Østeuropa. Politiet er heller ikke i tvivl om, at der er tale om bestilt arbejde: - Den måde de arbejder på, ser vi igen og igen. For at imødegå det stigende problem i Nordjylland har vi nedsat en specialgruppe på fem mand, der udelukkende kigger på østeuropæiske bander, siger politikommissær Allan Overgaard fra afdelingen Organiseret Kriminalitet hos Nordjyllands Politi. Bilforhandleren i Løgstør er også blot ét ud af mange steder i Nordjylland, hvor østeuropæiske banderne slår ned. I februar var der 13 familier i Hjørring, der vendte hjem fra vinterferie til et røvet hus. Og i juli var der 19 indbrud i villaer på blot et døgn i Vesthimmerland. Heraf syv indbrud på samme gade. - De kommer typisk til landet i grupper på to til fem personer. Så er de her i en uge eller to og begår så en række indbrud i bestemte områder, forklarer Allan Overgaard. Senest slog politiet til mod en litausk bande ved Tranum. En bande, der nu er fængslet siget for at stå bag 20 indbrud. Rigspolitiets Nationale Efterforskningscenter vurderer også, at østeuropæere står bag hvert andet indbrud herhjemme. Hos H.H. Biler er der blevet stjålet for en værdi af en kvart million kroner. Politiet opfordrer også nordjyske autoforhandlere til at være ekstra opmærksomme, da banderne ofte slår til flere gange i samme område.

Referat:
Med avanceret udstyr har en bande begået indbrud hos en bilforhandler i Løgstør. Politiet mistænker igen østeuropæiske tyve. Og nu har politiet fået nok.